கேள்வி: கல்யாண்ஜி-ஆனந்த்ஜி பற்றி விளக்கவும்.
பதில்: கல்யாண்ஜி - ஆனந்த்ஜி (''Kalyanji–Anandji'') இரட்டையர்களான இவர்கள் இந்திய இசையமைப்பாளர்களான இருந்தனர். கல்யாண்ஜி விர்ஜி ஷா (30 ஜூன் 1928 - 24 ஆகஸ்ட் 2000) மற்றும் இவரது சகோதரர் ஆனந்த்ஜி விர்ஜி ஷா (பிறப்பு 2 மார்ச் 1933). இருவரும் இந்தியத் திரைப்படத்துறை இசையமைத்தற்காக அறியப்பட்டவர்கள். பல பிரபலமான பாடல்கள் இவர்களால் இசையமைக்கப்பட்டன. எஸ். டி. பர்மன், ஹேமந்தா முகர்ஜி, மதன் மோகன், நௌசாத், சங்கர்-ஜெய்கிஷன் மற்றும் ஓ. பி. நய்யார் போன்ற பெரிய இசை இயக்குனர்கள் இந்தித் திரைப்பட இசை உலகத்தை ஆட்சி செய்து கொண்டிருந்தபோது, இசை அமைப்பாளர்களாக பாலிவுட் திரைப்படத் துறைக்கு வந்தனர். 1968இல் இவர்களது ''சரசுவதிசந்த்ரா'' என்ற திரைப்படத்திகு முதல் தேசிய திரைப்பட விருதுகள், இந்தியா பெற்றனர். 1992இல் இந்திய அரசு இவர்களுக்கு பத்மசிறீ விருது வழங்கி கௌரவித்தது. ''டான்'', ''பைராக்'', ''சரஸ்வதிச்சந்திரா'', ''குர்பானி'', ''முகதர் கா சிக்கந்தர்'', ''லாவாரிஸ்'', ''திரிதேவ்'', ''சஃபர்'' போன்றவை இவர்களின் சிறந்த படைப்புகளில் சில. ''கோரா ககாஸ்'' படத்திற்காக 1975 ஆம் ஆண்டு சிறந்த இசை அமைப்பாளருக்கான பிலிம்பேர் விருதுகள் வென்றனர். கிஷோர் குமார், முகமது ரபி, லதா மங்கேஷ்கர்,ஆஷா போஸ்லே மற்றும் மன்னா தே உள்ளிட்ட பல பிரபல பாடர்களுக்கு இவர் பல வெற்றிப் பாடல்களை இயற்றியுள்ளனர். இவர்களின் ஆரம்ப கட்டத்தில், முகமது ரபி இவர்களின் முதல் பாடகர் தேர்வாக இருந்தார்.[https://bollywoodirect.medium.com/39-years-of-qurbani-20-06-1980-1e819978c97d 39 Years of Qurbani (20/06/1980)] Bollywooddirect.medium.com website